Z A P I S N I K
42. sjednice Vijeća Mjesnog odbora “Nadbiskup Antun Bauer“
održane dana 16. rujna 2024. g. s početkom u 20.00 sati  u prostorijama 
Mjesnog odbora „Nadbiskup Antun Bauer“, Bauerova 21

Nazočni članovi Vijeća Mjesnog odbora: Marina Bauer, Zlatan Krajina,  Ante Barišić i Goranka Tropčić Zekan. Osim članova vijeća, na sjednici je bio prisutan i jedan zainteresirani građanin koji obavlja poslovnu djelatnost na području Mjesnog odbora Nadbiskup Antun Bauer.
Predsjednica Vijeća Mjesnog odbora pozdravlja sve prisutne i konstatira da su prisutni četiri člana/članice Vijeća, te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 41. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 41. sjednice Vijeća Mjesnog odbora.
Predsjednica Vijeća otvara raspravu o Dnevnom redu 42. sjednice Vijeća Mjesnog odbora, te predlaže dopunu dnevnog reda, što članovi Vijeća jednoglasno prihvaćaju i donose sljedeći:
                                                                 DNEVNI  RED
1. [bookmark: _Hlk177475861][bookmark: _Hlk161991580]Plana potreba Mjesnog odbora „Nadbiskup Antun Bauer“ za 2025.-donošenje zaključka

2. [bookmark: _Hlk177476114]Nacrt prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska-mišljenje - traži se

3. [bookmark: _Hlk177476198]Postavljanje kanti za ulični, sitni otpad- donošenje zaključka

4. [bookmark: _Hlk177476801]Inicijativa za postupkom izmjene područja i naziva Mjesnog odbora Nadbiskup Antun Bauer - donošenje zaključka

5. Pitanja, prijedlozi i razno



Ad 1. Plana potreba Mjesnog odbora „Nadbiskup Antun Bauer“ za 2025. - donošenje zaključka
Članovi vijeća raspravljali su o potrebama i mogućnosti donošenja Plana potreba za aktivnostima, programima i projektima unapređenja kvalitete života građana, te su nakon kraće rasprave jednoglasno donijeli  sljedeći:
Z A K L J U Č A K
o Planu potreba za aktivnostima, programima i projektima unapređenja 
kvalitete života građana

1. Vijeće Mjesnog odbora „Nadbiskup Antun Bauer“ donosi Plan potreba za aktivnostima, programima i projektima unapređenja kvalitete života građana.

2. Vijeće Mjesnog odbora „ Nadbiskup Antun Bauer“ predlaže da iz Proračuna Grada Zagreba  za 2024. osigura iznos od 3.000,00 EUR za provođenje Plana potreba za aktivnostima, programima i projektima unapređenja kvalitete života građana.

3. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad. 2. 	Nacrt prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska - mišljenje

Članovi vijeća raspravljali su dostavljenim materijalima, te su jednoglasno dali pozitivno mišljenje na Nacrt prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska i donose

ZAKLJUČAK
          
	O Nacrtu prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska 
           
1. Vijeće Mjesnog odbora daje jednoglasno  pozitivno mišljenje na Nacrt prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska.

2.  Ovaj se zaključak dostavlja Vijeću Gradske četvrti Donji grad.


Ad. 3. 	Postavljanje kanti za ulični, sitni otpad - donošenje zaključka
Članovi vijeća raspravljali su o inicijativi građana koji su ukazali na problem nepostojanja kanti za ulični, sitni otpad u Ulici Nikole Tomašića, Ulici Radoslava Lopašića i Ulici Frane Bulića. Nakon kraće rasprave, članovi vijeća su jednoglasno podržali inicijativu, te o potrebi postavljanja kanti za ulični otpad donijeli sljedeći 

ZAKLJUČAK
o postavljanju kanti za ulični, sitni otpad
3. Vijeće Mjesnog odbora traži nadležni gradski Ured postavljanje kanti za ulični, sitni otpad u Ulici Nikole Tomašića, Ulici Radoslava Lopašića i Ulici Frane Bulića. 
4. Ovaj se zaključak dostavlja Vijeću Gradske četvrti Donji grad

Ad. 4. 	Inicijativa za postupkom izmjene područja i naziva Mjesnog odbora Nadbiskup Antun Bauer - donošenje zaključka

Članovi vijeća raspravljali su eventualnoj potrebi spajanja mjesnih odbora i nakon duže rasprave zaključeno je da postoji interes za spajanje našeg Mjesnog odbora Nadbiskup Antun Bauer s Mjesnim odborom Matko Laginja radi prirodne povezanosti radi škole, vrtića, dječjeg parka i doma zdravlja. Naši mjesni odbori graniče i građani našeg mjesnog odbora uglavnom koriste školu, vrtić, dom zdravlja i dječji park koji se nalaze na području Mjesnog odbora Matko Laginja.
Dodatno, mišljenja smo da su mjesni odbori teritorijalno zaista male površine, te da okrupnjivanje ima smisla jer se time jednostavnije mogu planirati novčana sredstva s ciljem podizanja kvalitete života građana. 
Stoga predlažemo, odnosno, dajemo inicijativu da se osim s MO Matko Laginja spojimo i s Mjesnim odborom Pavao Šubić i Mjesnim odborom Hrvatski narodni vladari. Razlog tome je logična prostorna cjelina koja se time dobiva formiranjem novog, većeg mjesnog odbora, ali i interesi i građana koji time dobivaju da im djeca idu u škole (OŠ Matka Laginje i OŠ dr. Ivan Merz) i vrtiće na prostoru njihovog mjesnog odbora, da imaju svoju tržnicu i sve ostale sadržaje.
Kako nam je poveznica Martićeva ulica koja prolazi kroz sva četiri navedena mjesna odbora, a što ujedno dokazuje da su sadašnji mjesni odbori prostorno zaista mali (jer je Martićeva ulica  dugačka samo cca 1 km). Stoga i predlažemo da se novi mjesni odbor zove Mjesni odbor „Fra Grgo Martić“.
Nakon duže rasprave, čiji sažetak je gore naveden, članovi vijeća su jednoglasno donijeli sljedeći:
Z A K L J U Č A K
[bookmark: _Hlk24016968]o inicijativi za postupkom izmjene područja i naziva Mjesnog odbora“ Nadbiskup Antun Bauer“

1. Vijeće Mjesnog odbora „Nadbiskup Antun Bauer“ je raspravljalo o inicijativi za postupkom izmjene područja i naziva Mjesnog odbora.
2. Predlaže se spajanje Mjesnog odbora s Mjesnim odborom „Matko Laginja“, Mjesnim odborom „Pavao Šubić“ i „Mjesnim odborom Hrvatski narodni vladari“ u cijelosti – bez dodatnih izmjena granica. Predlaže se da novi Mjesni odbor nosi naziv „Fra Grgo Martić“.
3. Ovaj zaključak se dostavlja Vijeću Gradske četvrti Donji Grad na nadležno postupanje.

Ad. 5. 	Pitanja, prijedlozi i razno

Na sjednici Vijeća prisutan je bio i jedan građanin (čije ime ne navodimo, ali je poznato vijećnicima) koji obavlja svoju djelatnost na prostoru našeg mjesnog odbora. Gospodin je iznio niz problema s kojima se u zadnje vrijeme suočava a koji proizlaze iz neažuriranih pravilnika, i neadekvatnih rješenja vezano za odvoz otpada. 
Članovi vijeća raspravljali su o iznesenim problemima, te su se jednoglasno složili  da cijene i podržavaju rad tog trgovačkog društva.  Isto tako raspravljalo se o činjenici da je već više građana i ranije usmeno iznosilo pojedinim vijećnicima svoje pritužbe slične prirode, te stoga navedeni problemi nisu novi i vijećnicima nepoznati.  Prisutnom građaninu je objasnjeno da navedene probleme nije moguće riješiti na razini mjesnog odbora, nego na razini nadležnih gradskih ureda i Skupštine Grada.



Sjednica je završila u 22.00.
Zapisnik vodila: Goranka Tropčić Zekan

KLASA: 024-08/24-007/1829
URBROJ: 251-13-11-1/007-24-2


Zagreb, 16. rujna 2024.


                                                                                          PREDSJEDNICA VIJEĆA
MJESNOG ODBORA
„NADBISKUP ANTUN BAUER“

[bookmark: _GoBack]Goranka Tropčić Zekan. v.r. 
